नई दिल्ली। अडानी समूह के चेयरमैन गौतम अडानी दुनिया के सबसे अमीर लोगों की फोब्र्स की लिस्ट में 5वें स्थान पर पहुंच गए हैं। अडानी की कुल नेट वर्थ 123.1 अरब डॉलर आंकी गई है। उन्होंने क्चद्गह्म्द्मह्यद्धद्बह्म्द्ग ॥ड्डह्लद्धड्ड2ड्ड4 के वॉरेन बफेट को पीछे छोड़ते हुए यह स्थान हासिल किया। अब बफेट 121.7 अरब डॉलर की कुल अनुमानित नेट वर्थ के साथ छठें स्थान पर खिसक गए हैं।
दुनिया के सबसे अमीर लोगों की फोब्र्स की लिस्ट में रिलायंस इंडस्ट्रीज के चेयरमैन मुकेश अंबानी 8वें स्थान पर हैं। इस तरह दुनिया के 10 सबसे रईस लोगों में दो भारतीय हैं। अंबानी की कुल नेट वर्थ 103.70 अरब डॉलर आंकी गई है।
एलन मस्क शीर्ष पर
स्पेस एक्स के प्रमुख एलन मस्क इस लिस्ट में पहले स्थान पर हैं। उनकी कुल नेटवर्थ 269.70 अरब डॉलर आंकी गई है। जेफ बेजोस 170.2 अरब डॉलर की कुल संपत्ति के साथ दूसरे स्थान पर हैं। फ्रांस के बर्नार्ड अर्नाल्ट और उनके परिवार की कुल संपत्ति 166.8 अरब डॉलर आंकी गई है और इस लिस्ट में वह तीसरे स्थान पर हैं।
बिल गेट्स चौथे स्थान पर
लिस्ट में बिल गेट्स चौथे स्थान पर हैं। उनकी कुल संपत्ति 130.2 अरब डॉलर आंकी गई है। इस सूची में लैरी एलिसन 7वें स्थान पर हैं। उनकी कुल नेटवर्थ 107.6 अरब डॉलर आंकी गई है। लैरी पेज की कुल संपत्ति 102.4 अरब डॉलर आंकी गई है और वह इस लिस्ट में नौवें स्थान पर हैं। वहीं, सर्गेई ब्रिन 98.5 अरब डॉलर की कुल नेटवर्थ के साथ 10वें स्थान पर हैं।